Παννεμεατικός

Ο Ποδοσφαιρικός Αθλητικός Σύλλογος Παννεμεατικός είναι ποδοσφαιρικός σύλλογος με έδρα την Νεμέα του νομού Κορινθίας. Επίσημο έτος ίδρυσης του συλλόγου είναι το 1928. Έδρα του αποτελεί το Δημοτικό Στάδιο Νεμέας. Έμβλημά του είναι το αμπελόφυλλο το οποίο συμβολίζει το σταφύλι και το κρασί για τα οποία φημίζεται η Νεμέα. Αγωνίζεται στις τοπικές κατηγορίες της Ένωσης Ποδοσφαιρικών Σωματείων Κορινθίας (ΕΠΣΚ),  παλαιότερα είχε φτάσει στην Β΄ Εθνική κατηγορία.

Ιστορία
Το 1969 και το 1971 αναδείχθηκε πρωταθλητής της Ε.Π.Σ Κορινθίας και συμμετείχε στο ερασιτεχνικό πρωτάθλημα ανόδου του 1969 και 1971 αντίστοιχα, αποτυγχάνοντας να κατακτήσει την άνοδο στην Β Εθνική. Το 1972 αναδείχθηκε εκ νέου πρωταθλητής Κορινθίας και έλαβε μέρος στο ερασιτεχνικό πρωτάθλημα ανόδου του 1972, όπου  κατακτώντας την 1η θέση στον 6ο όμιλο, κέρδισε την άνοδο στην Β΄ Εθνική κατηγορία. Στην Β΄ Εθνική αγωνίστηκε την περίοδο 1972-73 όποτε και υποβιβάστηκε, έχοντας τερματίσει στην 19η θέση του 1ου ομίλου, σε σύνολο 20 ομάδων. Τις περιόδους 1983-84, 1984-85, 1990-91 και 1991-92 έλαβε μέρος στην Δ΄ Εθνική κατηγορία.

Το 1974, 1986, 1988, 1991, 1992 και 2013  ήταν φιναλίστ του κυπέλλου Ε.Π.Σ. Κορινθίας, ενώ το 2014 αναδείχθηκε για πρώτη φορά κυπελλούχος ενάντια στη Θύελλα Πετρίου

Παραπομπές 

Αθλητικοί σύλλογοι Κορινθίας
Ιδρύσεις αθλητικών συλλόγων το 1928
Ποδοσφαιρικές ομάδες Ελλάδας